钦定古今图书集成/明伦汇编/闺媛典/第320卷 > 皇清五十三 > 曹元祯妻徐氏
## 钦定古今图书集成/明伦汇编/闺媛典/第320卷 > 皇清五十三 > 曹元祯妻徐氏

按《海宁县志》：“徐氏，回塘里人。万历丙子举人寿明孙女，太学孟起女也。少端庄明慧，事父母以孝闻。年十八，归庠生曹元祯。祯没，氏年二十九，哀毁悲痛，几不欲生。以孀姑在堂，且膝下藐孤皆未成立，遂毁容一室，蔬食布衣，以任夫事。甘旨之奉，丧祭之礼，膏火婚配之资，靡不拮据经营。茹荼饮蘗，支持门户。三十馀” 年，才智之士所不能逮。年六十八，以疾终。康熙四十二年，学使表其门。